روسیانین طبیعی گازینی تورکیه-‌یه و تورکیه اوزریندن آوروپایا چاتدیرا‌جاق "تورک آخینی" بورو کمری‌نین آچیلیشی ژانویه نین 8-ده ایستانبول-دا کئچیریله‌جک مراسیمله رئال‌لاشا‌جاق.
خلیج کنگره مرکزیندکی مراسیمه جمهورباشقانی رجب طیب اردوغان و روسیا پرزیدنتی ولادیمیر پوتین ین قاتیلاجاغی گؤزلنیلیر.
روسیانین آناپا شهریندن کیییکؤیه اوزانان و هره‌سی 935 کیلومتردن عبارت ایکی آیری کمر اولان "تورک آخینی" لاییحه‌سی‌نین تیکینتی ایشلری باشا چاتدی.
آناپادا اولان روس کایا کمپرسور ایستاسیونو و تووکیه کیییکؤی آلیش ترمینالینداکی فعالیت‌لر ده باشا چاتیب.
روسیانین گازینی بیرباشا تورکیه-‌یه چاتدیرا‌جاق لاییحه خطی 31 دسامبر 2019-جو ایل تاریخیندن اعتباراً گازین آخماسینا حاضر حالا گتیریلدی.
هر بیر خطی 15،75 میلیارد مکعب متر اولماقلا جمعی 31،5 میلیارد مکعب متر گاز حجمی اولان "تورک-آخینی" لاییحه‌سی 15،75 میلیارد مکعب متر حجمی ایله ایلک خطی تورکیه-‌یه گاز آخیشینی تامین ائتدیکده، عینی توتومدا اولان ایکینجی خط اوزریندن آوروپایا گاز گؤندریله‌جک.
